CELEX: 62011CN0181
Language: sk
Date: 2011-04-15 00:00:00
Title: Vec C-181/11 P: Odvolanie podané 15. apríla 2011 : Compañía Española de Tabaco en Rama, S.A. (Cetarsa) proti rozsudku Všeobecného súdu (štvrtá komora) z  3. februára 2011 vo veci T-33/05, Compañía Española de Tabaco en Rama, S.A./Európska komisia

25.6.2011   
            
            
               SK
            
            
               Úradný vestník Európskej únie
            
            
               C 186/14
            
         Odvolanie podané 15. apríla 2011: Compañía Española de Tabaco en Rama, S.A. (Cetarsa) proti rozsudku Všeobecného súdu (štvrtá komora) z 3. februára 2011 vo veci T-33/05, Compañía Española de Tabaco en Rama, S.A./Európska komisia
   (Vec C-181/11 P)
   2011/C 186/24
   Jazyk konania: španielčina
   
      Účastníci konania
   
   
      Odvolateľka: Compañía Española de Tabaco en Rama, S.A. (Cetarsa) (v zastúpení: M. Araujo Boyd, J. Buendía Sierra a Á. Givaja Sanz, advokáti)
   
      Ďalší účastník konania: Európska komisia
   
      Návrhy odvolateľky
   
   
               —
            
            
               zrušiť napadnutý rozsudok,
            
         
               —
            
            
               zrušiť rozhodnutie Komisie K(2004) 4030 v konečnom znení z 20. októbra 2004 týkajúce sa konania podľa článku 81 ods. 1 [ES] (Vec COMP/C.38.238/B.2 — Surový tabak — Španielsko),
            
         
               —
            
            
               subsidiárne znížiť výšku pokuty uloženej v článku 3 napadnutého rozhodnutia a uložiť novú pokutu vo výške 1 000 eur a ďalej subsidiárne, v prípade, že uložená pokuta nebude rovnaká ako pokuta uložená výrobcom, stanoviť jej výšku na 2 905 200 eur, čo je suma dosiahnutá po uplatnení 40 % zníženia za poľahčujúce okolnosti na maximálnej hranici 10 % z obratu a to bez toho, aby bolo dotknuté zníženie následne uplatniteľné na spoločnosť Cetarsa na základe jej spolupráce pri vyšetrovaní, ako ho priznal Všeobecný súd,
            
         
               —
            
            
               zaviazať Komisiu na náhradu trov konania.
            
         
      Odvolacie dôvody a hlavné tvrdenia
   
   Odvolateľka tvrdí, že Všeobecný súd sa v napadnutom rozsudku dopustil nesprávneho právneho posúdenia dopadu vnútroštátneho právneho rámca na zákonnosť správania spoločnosti Cetarsa.
   Odvolateľka tiež tvrdí, že Všeobecný súd sa dopustil nesprávneho právneho posúdenia tým, že skreslil aspekty vnútroštátnej právnej úpravy účinnej v čase porušenia, čo viedlo k nesprávnemu záveru, že správanie spracovateľov spôsobilo väčšiu ujmu, než správanie výrobcov, a že spracovatelia svojím konaním prekročili to, čo umožňoval právny rámec.
   Odvolateľka napokon tvrdí, že na rozdiel od ostatných zúčastnených podnikov, zníženie priznané na základe neistoty spôsobenej vnútroštátnou právnou úpravou nemalo žiadny dopad na výpočet pokuty uloženej spoločnosti Cetarsa.